Oficiālais Vēstnesis L 011 , 16/01/1999 Lpp. 0025 - 0036



Eiropas Parlamenta un Padomes Direktīva 98/91/EK (1998. gada 14. decembris), kas attiecas uz mehāniskiem transportlīdzekļiem un to piekabēm, kuri paredzēti bīstamo kravu pārvadāšanai pa autoceļiem, un ar ko groza Direktīvu 70/156/EEK par mehānisko transportlīdzekļu un to piekabju tipa apstiprināšanu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], saskaņā ar Līguma 189.b pantā noteikto procedūru [3], ņemot vērā Padomes 1994. gada 21. novembra Direktīvu 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem [4], kas transponē Kopienas tiesību aktos Eiropas līgumu par starptautiskiem bīstamo kravu autopārvadājumiem (ADR), tā kā iekšējais tirgus ir teritorija bez iekšējām robežām, kurā ir nodrošināta preču, personu, pakalpojumu un kapitāla brīva aprite; tā kā, lai sasniegtu šo mērķi, vajadzētu uzsākt kopēju tehnisko prasību saskaņošanu transportlīdzekļiem, kuri paredzēti bīstamo kravu pārvadāšanai pa autoceļiem; tā kā būtu jānovērš tehniski tirdzniecības šķēršļi, kas attiecas uz noteikumiem EK tipa apstiprināšanai transportlīdzekļiem, kuri paredzēti bīstamo kravu pārvadāšanai pa autoceļiem, lai ļautu attiecīgajai tirgus organizācijai darboties bez traucējumiem; tā kā, tādēļ iekšējā tirgus sakarā jāsaskaņo standarti transportlīdzekļiem bīstamu kravu pārvadāšanu pa autoceļiem; tā kā jāsaskaņo apstiprināšanas procedūras dalībvalstīs; tā kā šī direktīva ir viena no atsevišķajām direktīvām, kas attiecas uz EEK tipa apstiprināšanas procedūru, kura izstrādāta saskaņā ar Direktīvu 70/156/EEK [5], lai nodrošinātu, ka transportlīdzekļi atbilst EK tipa apstiprināšanas procedūras prasībām, kas izstrādātas minētajā direktīvā; tā kā tādēļ Direktīvas 70/156/EEK noteikumi, kas attiecas uz transportlīdzekļiem, attiecas uz šo direktīvu; tā kā Direktīvas 70/156/EEK 3. panta 4. punktā un 4. panta 3. punktā paredzēts, ka katrā atsevišķajā direktīvā jāiekļauj informācijas dokuments, kurā iekļauti minētās direktīvas I pielikuma attiecīgie punkti, un arī VI pielikumā noteiktais tipa apstiprinājuma sertifikāts, lai šo tipa apstiprinājumu varētu datorizēt, IR PIEŅĒMUŠI ŠO DIREKTĪVU. 1. pants Šī direktīva attiecas uz "N" un "O" kategoriju transportlīdzekļiem, kas definēti Direktīvas 70/156/EEK 2. pantā un II pielikumā un paredzēti bīstamo kravu pārvadāšanai pa autoceļiem dalībvalstīs vai starp tām. Darbības joma, definīcija, klasifikācija un prasības, kas attiecas uz šādiem transportlīdzekļiem, un EK tipa apstiprināšanas administratīvie noteikumi ir izklāstīti šīs direktīvas I un II pielikumā. 2. pants Šajā direktīvā: - "bīstama krava" ir vielas un izstrādājumi, kas definēti Direktīvas 94/55/EK 2. pantā, - "pārvadājums" ir autotransporta izmantošana, kas definēta Direktīvas 94/55/EK 2. pantā. 3. pants Direktīvu 70/156/EEK groza, pievienojot: a) šādu punktu I pielikumam:" +++++ TIFF +++++ +++++ TIFF +++++ "; b) šādu punktu IV pielikuma I daļā: "Priekšmets | Direktīva Nr. | Atsauce uz publikāciju Oficiālajā Vēstnesī | Piemērojamība | M1 | M2 | M3 | N1 | N2 | N3 | O1 | O2 | O3 | O4 | 56. Transportlīdzekļi, kas paredzēti bīstamo kravu pārvadāšanai | 98/91/EK | L 11 16.1.1999. | | | | x | x | x | x | x | x | x" | 4. pants 1. Dalībvalstis nedrīkst: - atteikties piešķirt EK tipa apstiprinājumu vai piešķirt valsts tipa apstiprinājumu kāda tipa transportlīdzeklim, vai - aizliegt reģistrēt un pārdot Direktīvas 70/156/EEK 2. pantā definētos bāzes transportlīdzekļus vai sakomplektētus transportlīdzekļus, vai sākt to ekspluatāciju, sakarā ar bīstamo kravu pārvadāšanu, ja ir izpildītas šīs direktīvas pielikumos izklāstītās prasības. 2. Dalībvalstis nedrīkst aizliegt pārdot, reģistrēt vai sākt ekspluatēt transportlīdzekļus, kas sakomplektēti no bāzes transportlīdzekļiem, kuri definēti Direktīvas 70/156/EEK 2. pantā, sakarā ar bāzes transportlīdzekli un bīstamo kravu pārvadāšanu: - ja bāzes transportlīdzeklis atbilst šīs direktīvas pielikumos izklāstītām prasībām, un bāzes transportlīdzekļa sakomplektēšana nav radījusi neatbilstību, vai - ja sakomplektēts transportlīdzeklis atbilst šīs direktīvas pielikumos izklāstītām prasībām. 5. pants Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības vēlākais līdz 2000. gada 16. janvārim, un dalībvalstis par to tūlīt informē Komisiju. Kad dalībvalstis paredz tādus pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces. Dalībvalstis dara zināmus Komisijai tos savu tiesību aktu galvenos noteikumus, ko tās pieņem jomā, uz kuru attiecas šī direktīva. 6. pants Šī direktīva stājas spēkā tās publicēšanas dienā Eiropas Kopienu Oficiālajā Vēstnesī. 7. pants Šī direktīva ir adresēta dalībvalstīm. Briselē, 1998. gada 14. decembrī Eiropas Parlamenta vārdā — priekšsēdētājs J. M. Gil-Robles Padomes vārdā — priekšsēdētājs W. Molterer [1] OV C 29, 30.1.1997., 17. lpp. un OV C 207, 3.7.1998., 18. lpp. [2] OV C 296, 29.9.1997., 1. lpp. [3] Eiropas Parlamenta 1998. gada 19. februāra atzinums (OV C 80, 16.3.1998., 209. lpp.), Padomes 1998. gada 29. jūnija kopējā nostāja (OV C 262, 19.8.1998., 1. lpp.) un Eiropas Parlamenta 1998 gada 20. oktobra lēmums (OV C 341, 9.11.1998.). Padomes 1998. gada 7. decembra lēmums. [4] OV L 319, 12.12.1994., 7. lpp.. Direktīvā grozījumi izdarīti ar Direktīvu 96/86/EK (OV L 335, 24.12.1996., 43. lpp.). [5] Padomes Direktīva 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (OV L 42, 23.2.1970., 1. lpp.). Direktīvā jaunākie grozījumi izdarīti ar Direktīvu 98/14/EK (OV L 91, 25.3.1998., 1. lpp.). -------------------------------------------------- PIELIKUMU SARAKSTS I pielikums: | Darbības joma, definīcija, klasifikācija, prasības | | II pielikums: | Administratīvie noteikumi EK tipa apstiprinājumam | | | 1. papildinājums: | Informācijas dokuments | | 2. papildinājums: | EK tipa apstiprinājuma sertifikāts | | | Papildinājums | --------------------------------------------------